Case ID: 1113660
Sentence 0: TƏSVİRİ HİSSƏ İddiaçı X3 cavabdeh Azərbaycan Respublikası Müdafiə Nazirliyinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, xx xxxxxx 1994-cü ildən xx xxxxx 2018-ci ilə qədər Azərbaycan Respublikası Silahlı Qüvvələrində hərbi xidmətdə olduğunu, hərbi xidmət dövrü ərzində müxtəlif vəzifələrdə xidmət etdiyini və vəzifələrini layiqincə yerinə yetirdiyi üçün müxtəlif medallarla təltif edildiyini, 2009-cu ildə təyyarəçi vəzifəsində xidmət etdiyi müddətdə xidmət dövrü aldığı xəstəliklə əlaqədar və Hərbi Həkim Komissiyasının xx xxxxxxx 2009-cu il tarixli 52/86 nömrəli xəstəlik haqqında şəhadətnamənin qərarı ilə xidmət etdiyi uçuş vəzifəsindən başqa vəzifəyə keçirildiyini, lakin keçirilmə (yerdəyişmə) zamanı əmr tərtib edilərkən səhvlərə yol verildiyini, “Hərbi Xidmətkeçmə haqqında ” Əsasnamənin 72-ci maddəsinin “j” bəndinin tətbiq olunması zəruri olduğu halda (Əsasnamənin müvafiq bəndindən çıxarışHərbi Həkim Komissiyasının rəyi əsasında dinc dövrdə sıradankənar xidmətə yararlı hesab edilən və səhhətinə görə uçuşa yararsız hesab edilən hərbi qulluqçular uçuş işinin yerinə yetirilməsi ilə əlaqədar olmayan vəzifəyə təyin edilirlər) səhvən həmin Əsəsnəmənin 72-ci maddəsinin “b” bəndi (Əsasnamənin müvafiq bəndindən çıxarış-vəzifəyə təyin edildikdə və hərbi qulluqçuların bütün xidməti üzrə yerdəyişmə hallarında onların əsas və ya yaxın ixtisas üzrə və ya mövcud təcrübəsinə müvafiq istifadə olunması təmin edilməlidir) tətbiq edildiyini, bununla əlaqədar xx.xx.2018-ci il tarixində əmrin dəyişdirilməsi barədə Müdafiə Nazirliyi Şəxsi Heyət Baş İdarəsinin Rəisi General-leytenant Kərim Vəliyevə məktubla müraciət etdiyini, lakin sonuncu, məktubla əmrin dəyişdirilməsi barədə komanda üzrə məruzə edildiyini və yuxarı komandanlıq tərəfindən müsbət qərarın qəbul olunmadığını bildirərək, başqa vəzifəyə keçirilmə əmrinin “Hərbi xidmətkeçmə haqqında” Əsasnamənin 78-ci maddəsinin həmin Əsasnamənin 72-ci maddəsinin “j” bəndi ilə əvəz edilməsi və yenidən tərtib olunması vəzifəsinin cavabdehə həvalə edilməsi barədə qərar qəbul edilməsini xahiş etmişdir.